CELEX: C2007/283/28
Language: fi
Date: 2007-11-24 00:00:00
Title: Asia C-411/07: Ennakkoratkaisupyyntö, jonka Hoge Raad der Nederlanden on esittänyt 7.9.2007 — X B.V. v. Staatssecretaris van Financiën

24.11.2007   
            
            
               FI
            
            
               Euroopan unionin virallinen lehti
            
            
               C 283/15
            
         Ennakkoratkaisupyyntö, jonka Hoge Raad der Nederlanden on esittänyt 7.9.2007 — X B.V. v. Staatssecretaris van Financiën
   (Asia C-411/07)
   (2007/C 283/28)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Kantaja: X B.V.
   
      Vastaaja: Staatssecretaris van Financiën
   Ennakkoratkaisukysymykset
   
               1)
            
            
               Onko muovikotelossa olevaa valosähköpiiriä, joka koostuu yhdestä valodiodista (light emitting diode eli LED), muovikalvosta, fotodetektorista ja vahvistinpiiristä ja joka on tarkoitettu käytettäväksi muun muassa viestintä- ja tietokonelaitteissa, kulutuselektroniikassa ja teollisuuskoneissa, pidettävä CN-nimikkeessä 8543 tarkoitettuna sähkökoneena tai -laitteena?
            
         
               2)
            
            
               Jos kyse on koneen osasta, onko CN-nimikkeeseen 8541 sisältyvää käsitettä valolle herkkä puolijohdekomponentti (jolla tarkoitetaan fotojännitekennoja, myös jos ne on koottu moduuleiksi tai paneeleiksi) tulkittava siten, että kyseinen käsite kattaa myös edellä kuvaillun kaltaisen valosähköpiirin, vai onko tällaista tuotetta pidettävä CN-nimikkeessä 8542 tarkoitettuna elektronisena integroituna piirinä sen takia, että siinä on vahvistinpiiri?